Оснивач је више ирских националистичких организација и учесник Ускршњег устанка 1916. године, када су ирски републиканци покушали да се ослободе британске владавине и успоставе Републику Ирску. Због тога је осуђена на смрт, али јој је казна преиначена због њеног пола. Две године касније, 28. децембра 1918. постала је прва жена у Великој Британији која је изабрана у Дом комуна, иако није заузела своје место већ је, заједно са другим припадницима организације Шин Феин формирала први ирски парламент. Она је такође била једна од првих жена у свету на дужност министра рада, у периоду од 1919 до 1922.